<classify> Kituo hicho lengo kuu ni kutoa fursa za michezo na elimu ya mienendo ya afya ya wavulana na wasichana, kitakuwa cha kwanza cha aina yake ambacho kinalea vijana wadogo katika michezo tofauti.Kwa mujibu wa taarifa ya Mtendaji Mkuu wa Kampuni ya Umeme ya Symbion Power, Paul Hinks, uboreshaji na ujenzi wa kituo hicho umefanikiwa kwa ushirikiano wa Symbion Power na timu ya Ligi Kuu ya England ya Sunderland SAFC.Alisema kituo hicho kitakuwa tayari kutumika na watu wote.Hivi karibuni taarifa ya Kurugenzi ya Mawasiliano ya Rais kwa vyombo vya habari ilisema kuwa Rais Kikwete alikubali kuzindua kituo hicho wakati wa mazungumzo kati yake na Mtendaji huyo kwenye hoteli ya JW Marriot Essex Hous, New York Marekani, ambako Rais alikuwa amefanya ziara rasmi ya kikazi.Katika mkutano huo uliofanyika Septemba 29, 2015 Hinks alimweleza Rais Kikwete kuwa ujenzi wa kituo hicho umekamilika na uko tayari kwa uzinduzi.Kituo hicho kitakuwa na uwanja mpira wa miguu wenye nyasi bandia.Uwanja huu utakuwa na ukubwa wa kutosha wa 3G, pia viwanja viwili vya kucheza watu watano watano kila upande, kiwanja cha mchanga kimoja, viwanja viwili vya mpira wa kikapu, taa za mwanga mkali ili kuwezesha wananchi kufurahia huduma za kituo nyakati za jioni.Kituo kitakuwa pia na kitengo maalumu cha ubora uliotukuka ambacho kitasaidia uboreshaji wa uwezo wa vijana wa kitanzania wanaoshiriki soka la vijana.  <topic>: michezo 